สวัสดีค่ะ เมื่อวานมีเพศสัมพันธ์กับแฟน แต่ไม่ได้มีการสอดใส่ลึกนะคะ เหมือนตัวหนูเองเกิดภาวะช่องคลอดหดเกร็งด้วย เหมือนแฟนแหย่ๆเข้ามาเฉยๆแล้วเอาออกค่ะ แต่แฟนไม่ได้ถุงยาง กังวลว่าน้ำหล่อลื่นของแฟนจะมีอสุจิ แล้วไม่ได้เข้ามาลึกถึงมดลูกคงไม่มีโอกาสอสุจิเหลือรอดไปได้ใช่ไหมคะ พอดีเป็นช่วงไข่ตกด้วยเลยกังวลค่ะ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัยหรือการใช้ยาคุมกำเนิดชนิดใดๆเลยนั้น มีโอกาสตั้งครรภ์ได้ แม้จะยังไม่มีการหลั่งน้ำอสุจิในตอนสุดท้าย หรือไม่ได้มีการสอดใส่ที่ลึกนักก็ตาม แต่โอกาสก็น้อยกว่าการมีเพศสัมพันธ์แบบหลั่งในตามปกติในกรณีนี้หากเป็นเพศสัมพันธ์มาภายใน 72 ชั่วโมง ยังมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ ให้กินให้ครบและตรงเวลาตามข้างฉลากกำหนดและการมีเพศสัมพันธ์ในครั้งต่อไป แม้จะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน